Bragernesåsen østre og vestre batteri

Bragernesåsen østre og vestre batteri er to batterianlegg som ligger på Bragernesåsen i Drammen. Batteriet var ett av mange fort og skanser som ble etablert på Østlandet fra slutten av 1890-tallet som ledd i arbeidet med å løsrive Norge fra unionen med Sverige.

Vestre batteri ligger rett på vestsiden av Spiraltoppen, og er en åpen batteristilling med tørrmurt brystvern. Det er ca. 35 m langt, og er beregnet for fire 10,5 cm posisjonskanoner. Skuddfeltet dekker sørsiden av Drammenselva fra Glassverket opp til Fallangsøya.

Østre batteri ligger ca. 300 m øst for Spiraltoppen, og er en åpen batteristilling som Vestre batteri, men vesentlig større; brystvernet er 70 m langt, og kan gi plass til opptil åtte 10,5 posisjonskanoner. Skuddfeltet dekker nåværende E18 og jernbanen gjennom Kobbervikdalen.

Eksterne lenker
 
 Drammenslinjen 1905
 Skråfoto, Vestre batteri
 Skråfoto, Østre batteri

Festningsverk i Viken
Buskeruds historie
Festningsverk i Drammen
Grensebefestningene 1895–1915
Artilleribatterier i Norge